[pic] | COMISIA COMUNITĂŢILOR EUROPENE |

Bruxelles, 8.2.2008

COM(2008) 74 final

Propunere de

REGULAMENT AL CONSILIULUI

de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

(prezentată de Comisie)

EXPUNERE DE MOTIVE

1. Regulamentul (CE) nr. 1210/2003 al Consiliului a impus anumite măsuri restrictive în ceea ce privește Irakul, în conformitate cu Poziția Comună 2003/495/PESC și Rezoluția 1483(2003) a Consiliului de Securitate al Organizației Națiunilor Unite. Regulamentul (CE) nr. 1210/2003 prevedea, prin articolul 2 și respectiv articolul 10, regimuri speciale cu privire la plățile pentru exporturile de petrol, produse petroliere și gaze naturale din Irak precum și cu privire la imunitatea la proceduri judiciare pentru anumite active irakiene.

2. Prin intermediul Rezoluției 1790 din 18 decembrie 2007, Consiliul de Securitate al Organizației Națiunilor Unite a decis, inter alia , ca aceste regimuri specifice să se aplice până la 31 decembrie 2008 și și-a afirmat intenția de a revizui regimul specific cu privire la imunitatea la proceduri juridice până la 15 iunie 2008. Este oportună modificarea Regulamentului (CE) nr. 1210/2003 în consecință.

3. De asemenea, este oportună alinierea Regulamentului (CE) nr. 1210/2003 la evoluțiile recente din practica sancțiunilor cu privire la identificarea autorităților competente, răspunderea în cazul infracțiunilor și competența juridică.

Propunere de

REGULAMENT AL CONSILIULUI

de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 60 și 301,

având în vedere Poziția comună 2008/…/PESC de modificare a Poziției comune 2003/495/PESC privind Irakul[1],

având în vedere propunerea Comisiei,

întrucât:

(1) În conformitate cu Rezoluția 1483(2003) a Consiliului de Securitate al Organizației Națiunilor Unite, articolul 2 din Regulamentul (CE) nr. 1210/2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96[2] prevedea regimuri specifice în ceea ce privește plățile pentru petrolul, produsele petroliere și gazele naturale exportate din Irak, în timp ce articolul 10 din regulamentul menționat anterior prevedea regimuri specifice cu privire la imunitatea la proceduri juridice pentru anumite active irakiene. Regimul specific cu privire la imunități s-a aplicat până la 31 decembrie 2007. Regimul specific cu privire la plăți se aplică în continuare.

(2) Rezoluția 1790(2007) a Consiliului de Securitate al Organizației Națiunilor Unite și Poziția comună 2008/…/PESC prevăd ca ambele regimuri specifice să se aplice până la 31 decembrie 2008. Este oportună modificarea Regulamentului (CE) nr. 1210/2003 în consecință.

(3) De asemenea, este oportună alinierea Regulamentului (CE) nr. 1210/2003 la evoluțiile recente din practica sancțiunilor cu privire la identificarea autorităților competente, răspunderea în cazul infracțiunilor și competența juridică. În sensul prezentului regulament, se consideră că teritoriul Comunității cuprinde teritoriile statelor membre unde se aplică tratatul, în condițiile stabilite de tratat.

(4) Pentru a garanta eficiența măsurilor prevăzute de prezentul regulament, acesta trebuie să intre în vigoare de îndată,

ADOPTĂ PREZENTUL REGULAMENT:

Articolul 1

Regulamentul (CE) nr. 1210/2003 se modifică după cum urmează:

4. Articolul 2 se înlocuiește cu următorul text:

„Articolul 2

Cu începere de la 22 mai 2003, toate veniturile din totalitatea vânzărilor la export de petrol, produse petroliere și gaze naturale din Irak, astfel cum sunt enumerate în anexa I, se depun în Fondul de Dezvoltare pentru Irak în condițiile prevăzute în Rezoluția 1483 (2003) a Consiliului de Securitate al Organizației Națiunilor Unite, în special punctele 20 și 21 din rezoluția în cauză.”

5. Se introduce articolul 4a cu următorul text:

„Articolul 4a

Interdicția prevăzută la articolul 4 alineatul (3) și la articolul 4 alineatul (4) nu angajează în niciun fel răspunderea persoanelor fizice sau juridice ori a entităților în cauză, în cazul în care acestea nu au știut și nu au avut niciun motiv întemeiat pentru a suspecta că acțiunile lor vor încălca această interdicție.”

6. Articolul 6 se înlocuiește cu următorul text:

„Articolul 6

1. Prin derogare de la articolul 4, autoritățile competente indicate în site-urile internet enumerate în anexa V pot autoriza deblocarea anumitor fonduri sau resurse economice înghețate, în cazul în care se întrunesc cumulativ următoarele condiții:

(a) fondurile sau resursele economice fac obiectul unui drept de gaj stabilit prin hotărâre judiciară, administrativă sau arbitrală înainte de 22 mai 2003 sau a unei hotărâri judiciare, administrative sau arbitrale pronunțate înainte de acea dată;

(b) fondurile sau resursele economice vor fi utilizate exclusiv pentru a satisface creanțele garantate printr-un drept de gaj sau recunoscute ca valide prin această hotărâre, în limitele stabilite de actele cu putere de lege și normele aplicabile care reglementează drepturile persoanelor care pot formula astfel de revendicări;

(c) prin satisfacerea creanței nu se încalcă dispozițiile Regulamentului (CE) nr. 3541/92; și

(d) recunoașterea dreptului de gaj sau a hotărârii nu contravine politicii publice a statului membru respectiv.

2. În toate celelalte cazuri, fondurile, resursele economice și veniturile din resursele economice înghețate în temeiul articolului 4 sunt dezghețate numai pentru a fi transferate în Fondul de Dezvoltare pentru Irak deținut de Banca Centrală a Irakului, în condițiile prevăzute de Rezoluția 1483 (2003) a Consiliului de Securitate al Organizației Națiunilor Unite.”

7. Articolul 7 se înlocuiește cu următorul text:

„Articolul 7

3. Este interzisă participarea, cu bună știință și intenție, la activități al căror scop sau efect este eludarea, în mod direct sau indirect, a articolului 4 sau promovarea operațiunilor menționate la articolele 2 și 3.

4. Orice informație conform căreia prevederile prezentului regulament sunt sau au fost eludate se notifică autorităților competente indicate în site-urile internet enumerate în anexa V, și direct sau prin intermediul autorităților competente în cauză, Comisiei.”

8. Articolul 8 se înlocuiește cu următorul text:

„Articolul 8

5. Fără a aduce atingere normelor aplicabile în materie de raportare, confidențialitate și secret profesional și dispozițiilor articolului 284 din tratat, persoanele fizice și juridice, entitățile și organismele:

(a) furnizează imediat orice informație care ar putea facilita respectarea prezentului regulament, ca de exemplu conturile și sumele înghețate în conformitate cu articolul 4, autorităților competente menționate pe site-urile internet enumerate în anexa V din statul membru în care își au reședința sau în care s-au stabilit și, direct sau prin intermediul autorităților competente în cauză, Comisiei;

(b) cooperează cu autoritățile competente indicate pe site-urile internet enumerate în anexa V pentru verificarea informațiilor în cauză.

6. Orice informații furnizate sau primite în conformitate cu prezentul articol se folosesc numai în scopurile pentru care au fost furnizate sau primite.”

9. Se introduce articolul 15a cu următorul text:

„Articolul 15a

7. Statele membre desemnează autoritățile competente menționate la articolele 6, 7 și 8 din prezentul regulament și le identifică pe sau prin site-urile internet enumerate în anexa V.

8. Statele membre notifică Comisiei, până la 15 martie 2008, autoritățile competente, precum și orice modificări ulterioare.”

10. Articolul 16 se înlocuiește cu următorul text:

„Articolul 16

Prezentul regulament se aplică:

(a) pe teritoriul Comunității, inclusiv în spațiul aerian al acesteia;

(b) la bordul aeronavelor sau al navelor aflate sub jurisdicția unui stat membru;

(c) oricărei persoane, din interiorul sau exteriorul Comunității, care este resortisant al unui stat membru;

(d) oricărei persoane juridice, oricărei entități sau oricărui organism, înmatriculat sau constituit în conformitate cu legislația unui stat membru; precum și

(e) oricărei persoane juridice, oricărei entități sau oricărui organism care exercită, integral sau parțial, o activitate în Comunitate.”

11. La articolul 18, alineatul (3) se înlocuiește cu următorul text:

“3. Articolele 2 și 10 se aplică până la 31 decembrie 2008.”

12. Anexa V se înlocuiește cu textul inclus în anexa la prezentul regulament.

Articolul 2

Prezentul regulament intră în vigoare în ziua publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu

Președintele

ANEXĂ

„ANEXA V

Site-urile internet care cuprind informații referitoare la autoritățile competente menționate la articolele 6, 7 și 8, precum și adresa pentru notificările către Comisia Europeană

A. Site-uri internet pentru informații cu privire la autoritățile competente

(se completează de către statele membre)

BELGIA

BULGARIA

REPUBLICA CEHĂ

DANEMARCA

GERMANIA

ESTONIA

IRLANDA

GRECIA

SPANIA

FRANȚA

ITALIA

CIPRU

LETONIA

LITUANIA

LUXEMBURG

UNGARIA

MALTA

ȚĂRILE DE JOS

AUSTRIA

POLONIA

PORTUGALIA

ROMÂNIA

SLOVENIA

SLOVACIA

FINLANDA

SUEDIA

REGATUL UNIT

B. Adresa pentru notificarea Comisiei Europene:

Commission of the European Communities

Directorate-General for External Relations

Directorate A. Crisis Platform and Policy Coordination in Common Foreign and Security Policy

Unit A.2. Crisis Management and Peace Building

CHAR 12/106

B-1049 Brussels

Tel. (32-2) 295 5585

Fax (32-2) 299 0873.”

[1] JO L …, …2008, p. .. . .

[2] JO L 169, 8.7.2003, p. 6. Regulament, astfel cum a fost modificat prin Regulamentul (CE) nr. 1791/2006 (JO L 363, 20.12.2006, p. 1).